Nariadenie Rady (ES) č. 1985/2003
z 10. novembra 2003,
ktorým sa mení a dopĺňa nariadenie (ES) č. 427/2003 o prechodnom ochrannom mechanizme pre dovoz určitých výrobkov s pôvodom v Čínskej ľudovej republike
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, najmä na jej článok 133,
so zreteľom na návrh Komisie,
keďže:
(1) Nariadenie (ES) č. 427/2003 [1] stanovuje množstvové kvóty na niektoré výrobky s pôvodom z Čínskej ľudovodemokratickej republiky.
(2) Nariadenie Komisie (ES) č. 1351/2003 [2] určilo administratívne postupy pre prvú časť množstvových kvót pre určité výrobky s pôvodom v Čínskej ľudovej republike.
(3) Vzhľadom na rozšírenie Európskeho spoločenstva 1. mája 2004 je primerané zvýšiť kvóty v súlade s článkom XXVIII GATT z roku 1994 a memorandom o porozumení o interpretácii tohto článku.
(4) Je vhodné zmeniť a doplniť prílohu I nariadenia (ES) č. 427/2003,
PRIJALA TOTO NARIADENIE:
Článok 1
Príloha I nariadenia (ES) č. 427/2003 sa nahrádza textom v prílohe k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 10. novembra 2003